The Four

The Four (דה פור) ישראל הייתה תוכנית מציאות מוזיקלית שפותחה עלי ידי "ארמוזה פורמטס" מישראל, אשר עלתה לשידור ב-14 באוקטובר 2018 במסגרת שידורי רשת 13, ונגמרה ב-14 בנובמבר 2018. הפורמט של התוכנית, נמכר בשנת 2017 לרשת פוקס האמריקאית, ונמכר ל-20 מדינות נוספות. לאחר הצלחת התוכנית בארצות הברית נרכש הפורמט לשידור בישראל על ידי "רשת". התוכנית כשלה ברייטינג, ולכן לא המשיכה לעונה נוספת. את העיבוד המוזיקלי לתוכנית עשה יוסי מור. רביעיית השופטים בתחרות היו מארינה מקסימיליאן, מוקי, דיקלה וגלעד כהנא ומנחת התוכנית הייתה אסתר רדא. המנצחת של העונה הראשונה היא שרית אביטן. המסיימת במקום השני, כיתריה, השתתפה לאחר התוכנית בכוכב הבא לאירוויזיון 2019 וגם שם הגיעה למקום השני. הייחוד בפורמט, שכבר בתוכנית הראשונה מוצגת "רביעיית הגמר" שנבחרה על ידי השופטים. בכל תוכנית מגיע מתמודד חדש לאולפן, במטרה לתפוס את המקומות של המתמודדים האחרים. בשלב הראשון, צריך המתמודד לשיר שיר באולפן מול 4 השופטים. רק אם קיבל את כל 4 ההצבעות (אחת מכל שופט), יופיעו על הרצפה 4 טבעות כחולות. משמע - הוא מעפיל לשלב הבא. במסגרת השלב השני, המתמודד שניצח בוחר מול מי מרביעיית הגמר הוא יתמודד בדו-קרב על מקום ברביעייה. כל אחד משניהם מבצע שיר מול קהל באולפן אשר מצביע ובוחר מי ניצח בדו-קרב. אם המתמודד החדש ניצח, אז הוא נכנס לרביעיית הגמר במקומו של המפסיד, ואם המתמודד מהרביעייה מנצח, הוא חוזר לשבת בכיסא שלו. המנצח מוגן מהדחה באותה תוכנית שבה ניצח. תוכנית הגמר נערכה ב-14 בנובמבר 2018, לאחר שהוחלט על קיצור העונה ל-9 פרקים, בהתאם למודל האמריקאי, עקב נתוני רייטינג נמוכים מהצפוי, ובה התמודדו ארבעת הפיינליסטים על הניצחון בתחרות כולה. רביעיית הגמר בתחילת התוכנית הראשונה, שנערכה ב-14 באוקטובר, כללה את מיי פיינגולד, שרית אביטן, שיר לוי ויהונתן אבידני. בתוכנית זו הפסיד אבידני בדו-קרב מול המתמודדת החדשה שירז לנציאנו, שעקב כך החליפה אותו ברביעיית הגמר. מיי פיינגולד שניצחה בדו-קרב, נשארה ברביעיית הגמר. בתוכנית השנייה המתמודדת כיתריה ניצחה את שירז לנציאנו ותפסה את מקומה ברביעייה, ואילו שרית אביטן ניצחה בדו-קרב הראשון שלה ונשארה בתוכנית. בתוכנית השלישית הפסיד שיר לוי בדו-קרב מול מריה דמיטרייבה, ובכך החליפה את מקומו, ובתוכנית הרביעית שרית אביטן ומיי פיינגולד נשארו ברביעיית הגמר אחרי שניצחו את המתמודדים עדי לוי ואביתר קורקוס, זוכה העונה הראשונה של הכוכב הבא. בתוכנית החמישית שרית אביטן ומריה דמיטרייבה נשארו בכיסא שלהן לאחר שניצחו את המתמודדים שלום קדושים ומעיין בוקריס (בהתאמה). בתוכנית השישית שירה אטיאס ניצחה את מיי פיינגולד והצטרפה לרביעייה. בתוכנית השביעית גיא קינן ניצח את שירה אטיאס והצטרף לרביעייה, ובתוכנית האחרונה לפני הגמר אברהם שבת הדיח את גיא קינן, ואופיר בן שטרית (אנ'), שסיימה במקום השני בעונה השנייה של "The Voice ישראל", ניצחה את מריה, ולכן הרביעייה של הגמר הסופי היו: שרית אביטן, אברהם שבת, כיתריה ואופיר בן שטרית. מקרא:   מתמודד כנגד ה"ארבעה" זכה בדו-קרב וקיבל כיסא כחבר רביעייה חדש   מתמודד ה"ארבעה" זכה בדו-קרב והבטיח את מקומו במושב   מתמודד ה"ארבעה" זכה בדו-קרב "Four Fight"   מתמודד ה"ארבעה" זכה בחסינות לאחר ניצחון בדו-קרב "Four Fight"   מתמודד ה"ארבעה" לא התחרה בתוכנית זו   מתמודד ה"ארבעה" הפסיד בדו-קרב והודח   מתמודד כנגד ה"ארבעה" הפסיד בדו-קרב והודח   המתמודד לא בתחרות   פיינליסט * – מתמודד מקורי ברביעיית "דה פור" מתמודדים שהרכיבו את הרביעייה: האתר הרשמי של התחרות באתר רשת 13 דה פור ישראל באתר פייסבוק וואלה ברנז'ה‏, רשת רכשה את הפורמט הישראלי THE FOUR, באתר וואלה, 30 במאי 2018 מעריב אונליין, ‏מנחת הריאליטי הבאה של ישראל: אסתר רדא תגיש את "THE FOUR", באתר מעריב אונליין, 2 בספטמבר 2018 יואב בירנברג, ארבע מי יודע, באתר "ידיעות אחרונות", 13 באוקטובר 2018 שגיא בן נון‏, פורמט צולע, מיאוס מריאליטי: כך התרסקה "דה פור", באתר וואלה, 29 באוקטובר 2018 ביקורות סמדר שילוני, "דה פור": לקט של ריאליטי מוזיקלי, באתר ynet, 15 באוקטובר 2018 מאיה פולק, ‏"דה פור": הפורמט נדוש, הליהוק מבריק, בעיתון מקור ראשון, 25 באוקטובר 2018 נדב מנוחין‏, קלישאה אחר קלישאה: ארבע הערות על "The Four", באתר וואלה, 15 בנובמבר 2018 מריה הייתה חסינה בפרק זה, מכיוון שפרקים 3 ו-4 צולמו ביחד ובפרק 3 ניצחה בשלב הדו-קרב "קשת היא הדוגמה הכי צינית לריכוזיות בשוק התקשורת הישראלי": המפיק אבי ארמוזה בראיון חסר מעצורים, באתר גלובס, 12 באוקטובר 2018 שרית אביטן היא הזוכה של העונה הראשונה של "The Four", באתר מעריב אונליין, 14 בנובמבר 2018